title: Azilbuuk (suterot)
text: Ostik sutesik muxas an puda ke dalaf koredik, va nuyaf salt ke intafa pestalera inker, is va intyona kivara icde stekeugal. « Merowisa is eroyafa artowara koe koekafa fema ke minaf selt dilizer. Va batcoba anton klubon pestalet, voxen ina koe gael tigir, dye re. Va awira ke koncoba glupafa is kovudasa abdipestalet. Jinafa swava va tiedeletes tazuk ke bata dratcera  vol abdiwir. Ctakafa is dratcesa izga mo patecta batvielu toz mimawer. Va batcoba gu izga ke konakroti yoltac ede djumec : to lovanpokefa tentura jinon djuvebildena tir. » Bat divkrentaks pimtas va viafa vox lanafa keldonara ke erbarotifa miremba tir katcilapaf. Re gire kosmason, rosabecket eke setresis selt pimtayan koe bata nega dile nutir elza ke minafa tamava mea tcakesa va kona acagira va gazara ke Dolebela.